**ПРЕДЛОЖЕНИЕ ЗА ДЕЙНОСТТА**

**2021 год.**

**НЧ „ ПРОСВЕТА – 1907” с.НАДАРЕВО**

**ВЪВЕДЕНИЕ:** Настоящата програма за развитие на читалищната дейност в село Надарево се създава в изпълнение на чл. 26а, ал. 2 от Закона на народните читалища.

Народно читалище „Просвета-1907” е доброволна самоуправляваща се културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.

Съгласно ЗНЧ читалището е вписано в Регистъра на народните читалища към Министерство на културата

Съгласно ЗОБ библиотеката при читалището е вписана в регистъра на Министерство на културата .

Изготвянето на програмата за 2020 г. цели обединяване на усилията за развитие и утвърждаване на читалището, като важна обществена институция, реализираща културната идентичност на селото, както и да се засили обществената ú роля като традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културна политика, осъществявана на основата на съществуващата нормативна уредба и чрез изпълнението на културния календар.

**ОСНОВНИ ЦЕЛИ И ПРИОРИТЕТИ:**

Осигуряване на устойчива подкрепа на читалището за реализирането на основната му дейност и развитието на съвременни форми на работа.

Стимулиране на читалищните дейности за съхранението и популяризирането на българските културни традиции, нематериалното културно наследство.

Кандидатстване по проекти и програми за набавяне на финансови средства за подобряване на материално-техническата база.

Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях;

Разширяване обхвата на дейността на читалището в обществено значими сфери, като социалната и информационно-консултантската.

Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

Участие в местното самоуправление и процесите на развитие на гражданското общество, участие в разработването на местни стратегии и превръщането на читалището във фактор за обществен диалог.

**ДЕЙНОСТИ:**

**БИБЛИОТЕЧНА ДЕЙНОСТ**

Като неразделна част от читалището библиотеката активно участва в организирането на културния живот в селото, общината, областта, региони и в национален мащаб. Дейността на библиотеката през 2020 г. ще включва:

Актуализиране на библиотечния фонд на читалищната библиотека чрез закупуване на нова литература, абонамент, дарения, кандидатстване с проект пред МК и други организации;

Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности;

Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

Обогатяване знанията на читалищния секретар чрез участие в организирани обучения.

**ХУДОЖЕСТВЕНО-ТВОРЧЕСКА ДЕЙНОСТ:**

Повишаване на качеството на предлаганите от читалището художествена дейност по повод различни чествания;

Организиране на клубове, певчески и танцов състав- Детска театрална група „Мечтатели“, Детска певческа група „Звънчета“ и Ателие „Палитра на детството“;

Пресъздаване на обичаи и празници от Културния календар;

Участие в общински, регионални, национални и други конкурси и фестивали;

За развитието на художествено-творческата дейност на читалището да се осигурят средства от субсидии, членски внос, дарения и собствени средства.

**КРАЕВЕДСКА ДЕЙНОСТ:**

Активизиране на дейности, свързани с развитие на краеведската и издирвателската дейност в читалището /описване на обичаи, предания, събиране на предмети от традиционния бит, снимки и други подобни, значими за населеното място/;

**СОЦИАЛНА ДЕЙНОСТ:**

Реализиране на инициативи и включване в проекти със социална насоченост с цел социална и културна интеграция на различни социални общности, включително такива в риск, неравностойно положение, етнически групи и др.;

Организиране на инициативи за оказване на помощ на възрастни хора и деца в неравностойно положение.

**МАТЕРИАЛНО-ТЕХНИЧЕСКАТА БАЗА . ПОДДЪРЖАНЕ И РАЗВИТИЕ**

Сградата но НЧ “Просвета-1907“ ” е публична общинска собственост предоставена за безвъзмездно ползване с акт № 2784 / 07.06.2004год. , двуетажна масивна сграда с площ 470 кв.м. застроено дворно място 1910 кв.м. -1955 г.

През 1990 година е започнат генерален ремонт на читалищната сграда.Извършени бяха неотложни ремонтни дейности, но поради липса на средства ремонта е прекратен.Останаха не довършени ремонтни дейности на стените и пода на зрителния салон, укрепване на тавана, пода на сцената. Читалищното настоятелство е уведомявало общината за лошото състояние на читалищната сграда с докладни записки до кмета на община Търговище, и с подкрепата и съдействието на кмета на с.Надарево, комисии са правили оглед, без резултат.

За поддръжка освежаването и обзавеждане на сградата да се осигурят средства от проекти, държавна субсидия и от стопанска дейност според възможностите на читалището. Поддържане на образцов вид и хигиена в читалищната сграда и двора.

**ЗАКЛЮЧЕНИЕ:**

Настоящата програма има за цел да подпомогне организирането и реализацията на комплекса от дейности, както и да съдейства за повишаване активността на читалищното ръководство с цел създаване на благоприятна творческа среда за всички възрастови групи, ползващи услугите на народното читалище.

**Забележка:**Програмата е отворена и Читалищното настоятелство си запазва правото за промени и допълнения.

Програмата за дейността на НЧ „Просвета-1907” с.Надарево е приета на заседание на Читалищното Настоятелство и съгласно Устава на читалището ще се разгледа на Общото годишно събрание до края на месец март през 2021 г.

**КУЛТУРЕН КАЛЕНДАР**

**Януари**

- 6 януари -173 години от рождението на Христо Ботев- „Геният на една епоха“ , витрина и рецитал „На прощаване“- в библиотеката и училището ;

- Благословен ден – БАБИНДЕН, „Бабина молитва“ седянка с жените ;

**Февруари**

**-** Изработване на картичка за любим човек,- Ателие „Палитра на детството“;

- Трифон Зарезан – легенда , „Да зарежем лозето, да са пълни бъчвите“ -ДТГ „Мечтатели“ ;

- „Тайните любови на известни личности от миналото“ , „Великите любови на великите хора“ – литературно четене в библиотеката;

- „Поклон Апостоле „– оформяне на фото витрина с произведения за живота и революционната дейност на Апостола , стихове и разкази– беседа, конкурс за рисунка в библиотеката ;

- „Мартеницата символ за здраве“ – работилничка с жените и децата;

**Март**

- Ден на самодееца, Посрещане на Баба Марта в детската градина;

- Национален празник „ Урок по родолюбие “ – оформяне на фото изложба, поклон пред паметника в селото;

- Осми март – „Жената извор на вдъхновение и красота“ празник с жените ;

- Изработване на кукерски маски - работилница с деца

- Пролет моя, моя бяла пролет - послание на децата към света за здраве , мир, любов, късмет;

**Април**

- Първи април- ден на хумора, шегата и лъжата–празник в библиотеката;

-Седмица на детската книга – „Детето в мен“ , часът на приказките в училището и детската градина- четене ;

- Лазаров ден - песни и хорца в детската градина;

- Цветница – усукване на венци от върбови клонки и „ Цветята в моя дом“- изложба;

- Великден голям ден „Спуснало слънцето три люлки, три полюлейки“– украсяване на люлката с цветя, цветно яйчице- изложба на шарени яйца, цветни картички, музайка от яйчени черупки;

- Ден на земята – рисунка на асфалт в училището и детската градина;

**Май**

- Първи май – ден на труда „Защо е важно да се трудим“

- Девети май „Ден на Европа“ – викторина с ученици и беседа с жените от селото;

- 24 май - Ден на българската просвета и култура – викторина;

**Юни**

- Ден на детето – „Цветята на света“ с детската градина, театрално представление, карнавал;

- Поклон пред Ботев и загиналите опълченци – фото изложба и поклон пред паметника в селото;

- Еньовден –„Букет от билки набери и здрав бъди“- бране на билки, „Здрав дух в здраво тяло“ – беседа в читалището;

**Юли и Август**

- Лято в библиотеката-тематични занимания с децата

- Ремонтни дейност през месец юли за освежаване на клуба и библиотеката и годишен отпуск на читалищния секретар;

**Септември**

- Детски рисунки „Лято мое – детство мое“ работилница, изложба;

- Спомени от лятото и морето - апликации с миди и камъчета;

- Съединението на България – фото витрина, беседа;

- Независима България – табло за празника, участие в общински празник с жените от селото;

**Октомври**

**-** Първи октомври – Международен ден на възрастните хора“ - поздрав към възрастните хора с песни и картички;

- Изработване на тиквени фенери, карнавал на маските;

**Ноември**

- Първи ноември – „Будители народни“ витрина, рецитал „Славим вас будители народни“, среща с писател, Българските читалище - светилници на дъховността“;

**Декември:**

**- „**Кухнята на баба“ - любими бабини рецепти - среща с жените в читалището

- Беседи и работилници свързани с народния обичаи, изработване на сурвакници

- Коледно тържество – в клуба на читалището с учениците и детската градина .

НАСТОЯЩАТА ПЛАН-ПРОГРАМА ЗА ДЕЙНОСТТА НА ЧИТАЛИЩЕТО Е ОТВОРЕНА ЗА НОВИ ПРЕДЛОЖЕНИЯ, МНЕНИЯ И ИДЕИ И ПОДЛЕЖИ НА ТЕКУЩО АКТУАЛИЗИРАНЕ И ДОПЪЛВАНЕ.

ПРИ ВЪВЕЖДАНЕ НА ИЗВЪНРЕДНО ПОЛОЖЕНИЕ ИМАМЕ ГОТОВНОСТ ДА ПРОВЕДЕМ ЧАСТ ОТ ЗАЛОЖЕНИТЕ МЕРОПРИЯТИЯ ОНЛАЙН И КАЧВАНЕТО ИМ ВЪВ ФЕЙСБУК.

06.11.2020г.

Председател НЧ „Просвета-1907“ Председател:

с.Надарево, общ. Търговище /Елена Маринова/